Wostokmeer

Die Wostokmeer (Russies: Озеро Восток, Ozero Wostok, letterlik: "Oosmeer") is met 'n oppervlakte van 12 500 km² die grootste van tot dusver sowat 400 bekende ondergletserse mere in Antarktika. Dit is naby die suidelike kouepool onder die Russiese Wostokstasie, onder die oppervlakte van die sentrale Oos-Antarktiese Ysplaat, geleë. Volgens sy oppervlakte is die Wostokmeer groter as die Onegameer (9 700 km²), maar kleiner as die Ladogameer (17 700 km²); albei in Rusland. Die Wostokmeer is na die gelyknamige stasie genoem, wat op sy beurt na die Wostok (Восток), 'n sloep-van-oorlog-skip, genoem is; Wostok beteken "Oos" in Russies, vergelyk Wladiwostok ("Oorheers die Ooste"). Daar word vermoed dat ongewone lewensvorme in die meer se vloeibare water, 'n fossiele waterreservoir, sal kan voorkom. Omdat die Wostokmeer 'n omgewing bevat wat vir miljoene se jare onder ys afgedek is, kan die voorwaardes lyk soos dié van ysbedekte oseane wat vermoedelik op Jupiter se Europa en Saturnus se Enkelados sal kan bestaan. Verwysings Verdere leesstof (en) Igor A. Zotikov (2006). The Antarctic Subglacial Lake Vostok. Glaciology, Biology, Planetology. Berlyn/ Heidelberg/ New York: Springer. ISBN 3-540-42649-3. Eksterne skakels Wikimedia Commons het meer media in die kategorie Wostokmeer. (en) "Lake Vostok". Encyclopædia Britannica. Besoek op 14 April 2019.